**ZAJEDNICA ŠPORTSKIH UDRUGA GRADA BELIŠĆA**

**PRAVILNIK**

**O UVJETIMA KORIŠTENJA I DAVANJA NA KORIŠTENJE VOZILA**

**U VLASNIŠTVU ZAJEDNICE ŠPORTSKIH UDRUGA**

**GRADA BELIŠĆA**

**Belišće, 30.kolovoz 2017.**

Izvršni odbor Zajednice športskih udruga grada Belišća, na svojoj 30. sjednici održanoj 30. kolovoza 2017. godine donio je:

PRAVILNIK

O UVJETIMA KORIŠTENJA I DAVANJA NA KORIŠTENJE VOZILA U VLASNIŠTVU ZAJEDNICE ŠPORTSKIH UDRUGA GRADA BELIŠĆA

Članak 1.

Ovim Pravilnikom Zajednica športskih udruga grada Belišća (u daljnjem tekstu Zajednica) kao korisnik putničkog vozila (u daljnjem tekstu: vozilo) utvrđuje i uređuje postupak davanja na korištenje vozila.

I.OPĆI UVJETI

Članak 2.

Zajednica može dati vozilo na korištenje za potrebe svojih članica, isključivo u cilju obavljanja njihove djelatnosti za koje su osnovane.

Vozilo se može koristiti i za potrebe Grada Belišća.

II.POSTUPAK REZERVACIJE VOZILA

Članak 3.

Prilikom postupka rezervacije vozila članica mora dostaviti obrazloženi zahtjev za korištenje vozila uz točan datum korištenja vozila.

Obrazloženi zahtjev dostavlja se pisanim putem na adresu Zajednice ili direktno u kancelariju Zajednice.

Članak 4.

Prilikom rezervacije vozila prednost u korištenju vozila imaju Grad Belišće, Zajednica, te udruge članice ZŠU grada Belišća.

U slučaju zahtjeva dvije ili više članica za korištenje vozila u istom terminu, prednost imaju one članice koje putuju na veću udaljenost, imaju veći broj sudionika na natjecanju na koje odlaze i zbog čega traže na korištenje vozilo, te odlaze na natjecanje koje se u sportskom smislu smatra natjecanjem veće važnosti i ranga.

U svim ostalim slučajevima prednost ima ona članica koja je prva uputila zahtjev za korištenje vozila, a konačnu odluku o korisniku vozila donose tajnik i predsjednik Zajednice.

III.POSTUPAK KOD PRIMOPREDAJE VOZILA

Članak 5.

Primopredaju vozila u ime Zajednice obavljaju osobe koje za to ovlasti Izvršni odbor Zajednice.

 Vozilo se izdaje uz prethodni pregled (stanje vozila, količina goriva, stanje kilometara, ispravnost dodatne opreme)prilikom kojeg se ispunjava obrazac o preuzimanju i vraćanju vozila.

Obrazac o preuzimanju i vraćanju vozila sastavni je dio ovog Pravilnika kao Prilog 1.

IV.PUNOMOĆ

Članak 6.

Prilikom korištenja vozila, osoba koju Izvršni odbor ovlasti u ime Zajednice daje punomoć osobi - predstavniku članice prilikom primopredaje vozila.

 Punomoć mora biti ovjerena potpisom ovlaštene osobe i pečatom Zajednice.

U punomoći mora biti navedeno ime i prezime osobe koja preuzima vozilo i koja će upravljati vozilom, te na kojoj će se relaciji vozilo koristiti.

Obrazac punomoći sastavlja se u dva primjerka od kojih jedan zadržava Zajednica, a drugi se predaje vozaču kao sastavni dio tehničke dokumentacije vozila prigodom korištenja.

Obrazac punomoć je sastavni dio ovog Pravilnika kao Prilog 2.

V.TEHNIČKI UVJETI KORIŠTENJA VOZILA

Članak 7.

Zajednica se obvezuje korisniku predati vozilo u ispravnom stanju, neoštećeno, čisto i uredno s punim spremnikom goriva, sa svom potrebnom opremom i priborom.

Korisnik je obvezan nakon završetka korištenja vratiti vozilo u istom stanju kako ga je preuzeo (u ispravnom stanju, neoštećeno, čisto i uredno s punim spremnikom goriva, sa svom potrebnom opremom i priborom).

Članak 8.

Korisnik ne smije vozilo koristiti u slijedeće svrhe:

* za plaćeni prijevoz robe i putnika,
* za vuču drugih vozila,
* za sudjelovanje u športskom natjecanju vozila,
* za prijevoz životinja,
* za prijevoz lakozapaljivog materijala,
* za druge djelatnosti za koje nije registriran.

Članak 9.

Korisnik se obvezuje nadoknaditi štetu počinjenu na vozilu koja nastane tijekom korištenja vozila, a nije pokrivena obveznim osiguranjem vozila.

O naknadi štete odlučivati će Izvršni odbor Zajednice u svakom pojedinačnom slučaju.

VI.NAKNADA ZA KORIŠTENJE VOZILA

Članak 10.

Vozilo se korisniku daje na korištenje bez naknade.

VII.ZAVRŠNE ODREDBE

Članak 11.

Za tumačenje pojedinih članaka i odredbi ovog Pravilnika nadležan je Izvršni odbor Zajednice športskih udruga grada Belišća.

Prema potrebi i u slučaju novonastalih situacija Pravilnik će se nadopunjavati.

 Predsjednik Zajednice športskih

 udruga grada Belišća

 Milan Zamaklar